钦定古今图书集成/理学汇编/文学典/第202卷 > 《读杜子美诗》韩维
## 钦定古今图书集成/理学汇编/文学典/第202卷 > 《读杜子美诗》韩维

寒灯熠熠宵漏长，颠倒图史形劳伤。取观《杜诗》尽累
纸，坐觉神气来洋洋。高言大义经比重，往往变化安
能常。壮哉起我不暇寐，满座叹息喧中堂。唐之诗人
以百数，罗列众制何煌煌。太阳垂光烛万物，星宿安
得舒其芒。读之踊跃精胆张，径欲追蹑忘愚狂。徘徊
揽笔不得下，元气混浩神无方。